CELEX: 31983R2800
Language: el
Date: 1983-10-06 00:00:00
Title: Κανονισμός (ΕΟΚ) αριθ. 2800/83 της Επιτροπής της 6ης Οκτωβρίου 1983 που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας

Avis juridique important

|

31983R2800

Κανονισμός (ΕΟΚ) αριθ. 2800/83 της Επιτροπής της 6ης Οκτωβρίου 1983 που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας  

Επίσημη Εφημερίδα αριθ. L 274 της 07/10/1983 σ. 0025 - 0026

***** ΚΑΝΟΝΙΣΜΟΣ (ΕΟΚ) αριθ. 2800/83 ΤΗΣ ΕΠΙΤΡΟΠΗΣ  της 6ης Οκτωβρίου 1983  που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι το άρθρο 2 παράγραφος 3 του κανονισμού (ΕΟΚ) αριθ. 2742/82 της Επιτροπής της 13ης Οκτωβρίου 1982 (5), όπως τροποποιήθηκε τελευταία από τον κανονισμό (ΕΟΚ) αριθ. 2186/83 (6), προβλέπει ότι η ελάχιστη τιμή και η εξισωτική εισφορά, αφού μετατραπούν σε εθνικό νόμισμα, πολλαπλασιάζονται με ένα συντελεστή·  ότι ο πολλαπλασιασμός γίνεται για να εξασφαλιστεί ότι η ελάχιστη τιμή εκφραζόμενη σε εθνικό νόμισμα δεν θα προκαλέσει διαστρέβλωση του εμπορίου·  ότι ορισμένες τιμές μετατροπής των νομισμάτων των κρατών μελών έχουν αλλάξει, και ιδίως η τιμή μετατροπής της ελληνικής δραχμής·  ότι το γεγονός αυτό μπορεί να προκαλέσει διαστρέβλωση του εμπορίου· ότι για να αποφευχθεί αυτός ο κίνδυνος πρέπει να προσαρμοστούν οι ισχύοντες συντελεστές·  ότι το άρθρο 5 παράγραφος 4 του κανονισμού (ΕΟΚ) αριθ. 2742/82 προβλέπει ότι οι άδειες εισαγωγής ισχύουν για 75 ημέρες από την έκδοσή τους· ότι η πείρα έδειξε ότι μια μεγαλύτερη περίοδος ισχύος θα ανταποκρινόταν καλύτερα στις διεθνείς εμπορικές πρακτικές· ότι είναι δυνατόν να γίνει χρονική επέκταση χωρίς να είναι επιβλαβής για το στόχο της εφαρμογής του συστήματος αδειών εισαγωγής· ότι, κατά συνέπεια, πρέπει να παραταθεί η περίοδος ισχύος τους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2742/82 τροποποιείται ως εξής:  1. Το άρθρο 2 παράγραφος 3 αντικαθίσταται από το ακόλουθο κείμενο:  «3. Μετά τη μετατροπή της ελάχιστης τιμής και της εξισωτικής εισφοράς σε εθνικό νόμισμα με την εφαρμογή της αντιπροσωπευτικής τιμής, το ποσό που προκύπτει πολλαπλασιάζεται με τον ακόλουθο συντελεστή:  για το γερμανικό μάρκο: 0,892  για το ολλανδικό φιορίνι: 0,932  για την ελληνική δραχμή: 1,023  για το φράγκο Βελγίου/Λουξεμβούργου: 1,000  για το γαλλικό φράγκο: 1,059  για την ιταλική λιρέτα: 1,016  για τη δανική κορόνα: 0,980  για τη λίρα Αγγλίας: 0,925  για την ιρλανδική λίρα: 1,000.»  2. Το άρθρο 5 παράγραφος 4 αντικαθίσταται από το ακόλουθο κείμενο:  «4. Οι άδειες εισαγωγής ισχύουν για περίοδο τριών μηνών από την ημερομηνία έκδοσής τους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 σημείο 2 εφαρμόζεται από τις 15 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 5. 5. 1983, σ. 16.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 290 της 14. 10. 1982, σ. 28.  (6) ΕΕ αριθ. L 210 της 2. 8. 1983, σ. 11.